OpenLLM-France/wikimedia huggingface dataset:
# Saint-Ganton

Saint-Ganton (en bretó Sant-Weganton) és un municipi francès, situat a la regió de Bretanya, al departament d'Ille i Vilaine. L'any 2006 tenia 408 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 476 | 490 | 461 | 405 | 381 | 388 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Gefflot | |
# Vladímir Bestxàstnikh

Vladímir Bestxàstnikh (1 d'abril de 1974, Moscou, Rússia) és un futbolista rus, ja retirat, que jugava de davanter.

## Trajectòria

Provinent de l'equip moscovita del Zvezda, Bestxàstnikh va aplegar a la primera plantilla de l'Spartak de Moscou a principis de la dècada dels 90. La seua bona marca golejadora prompte va interessar a equips més forts, i el 1994 fitxa pel Werder Bremen alemany. A la Bundesliga realitza una bona primera temporada, però la segona tot just marca un gol.
Començada la temporada 96/97, deixa Bremen i fitxa pel Racing de Santander, de la lliga espanyola. A l'equip càntabre hi romandria cinc temporades, totes elles jugant a la primera divisió. Les tres primeres seria la referència atacant del seu equip, però la seua participació començaria a decaure a partir de la temporada 99/00. En total, va jugar més d'un centenar de partits amb el Racing, tot marcant una trentena de gols.
L'any 2001 retorna a l'Spartak de Moscou, on hi està dos anys amb una destacable contribució: un gol cada dos partits (21 en 42 partits). El 2002 marxa al Fenerbahce turc, però no gaudeix de massa oportunitats i retorna al seu país, aquesta vegada al Kuban Krasnodar, de la First Division russa (segon nivell), amb el qual ascendeix a la Premier League russa.
Posteriorment passaria pel Dínamo de Moscou, el FC Oryol, el Khimki (amb qui viuria un nou ascens a la màxima divisió russa) i el Volga Tver, de la Second Division (tercer nivell). El 2008, després d'un breu pas pel conjunt kazakh de l'Astana, decideix penjar les botes.

## Selecció

Bestxàstnikh va disputar 71 partits internacionals amb la selecció russa de futbol, tot marcant fins a 26 gols. És el màxim golejador de la selecció russa post-Unió Soviètica. Va participar en el combinat del seu país en el Mundial dels Estats Units 1994 i de Corea-Japó 2002, on va marcar davant Bèlgica. També va participar en l'Eurocopa d'Anglaterra 1996.
# Bucharest Tower Center

El Bucharest Tower Center o Tower Center International és un edifici d'oficines de classe A situat a Bucarest de 26 plantes, amb un total de 31.000 m2 de superfície útil. Es troba a prop de la plaça de la Victòria, a la zona 1. Té una alçada de 106,3 m. i és també és el quart edifici més alt de Bucarest, així com de Romania. El projecte original de l'edifici tenia 21 plantes i soterrani de 3 nivells, però el constructor n'ha construït un pis més. L’Ajuntament ha aturat les obres per refer el permís. L'estructura té una d’alçada de 3S + P + 22 / f + 3 Etehn. A la base, l'edifici té una mida del pla de 42,0 m × 24,8 m. El nivell superior a la 22a planta és del 94,3 m, i al nivell de l'últim pis tècnic és 106,3 m.

## Referències

* 1 2 Bucharest Tower Center at emporis

## Enllaços externs

* Lloc oficial
* Imatges de Street View de NORC
# Territori de Jebala

El Territori de Jebala va ser un dels cinc territoris en què es va dividir el protectorat espanyol del Marroc el 1935 i va perdurar fins a la independència del Marroc. Abans de la reorganització territorial del protectorat el 1943 es va dir regió de Jebala. La capital era Tetuan, capital també del protectorat. Estava situat en la part més septentrional del protectorat, confinant amb els territoris de Lucus i Xauen al sud-oest i sud-est respectivament. Estava dividit en les següents càbiles:

## Qadidats

A desembre de 1934 estava dividit en dos qadidats amb les següents cabiles:

### Qadidat de Tetuan

* Anyera
* El Hauz, Tetuan, seu del qadidat de regió; Castillejos, o Fnideq, en àrab :الفنيدق, al-Finīdiq, Fnidq.
* Beni Hozmar
* Beni Lait
* Beni Hassan

### Qadidat de Dar Chaui

* Fahs Espanyol
* Uadras
* Jebel Hebib
* Beni Mensauar, seu del qadidat de circumscripció.
* Beni Ider

### Qadidat de Xauen

Beni Said, pertanyia al Qadidat de Xauen.

## Províncies i prefectures del Marroc

En l'actualitat les seves càbiles pertanyen a la regió Tànger-Tetuan, quedant incloses en les prefectures de Tetuan, de M'Diq-Fnideq, Fahs Anjra i de Tànger-Assilah.

## Referències

* ↑ Villanova, José Luis. «La organización territorial del Protectorado español en Marruecos». Revista de Estudios Internacionales Mediterráneos. Arxivat de l'original el 2012-03-21. [Consulta: 6 febrer 2011].
# Sistema endomembranós

El sistema endomembranós és el sistema de membranes internes de les cèl·lules eucariotes que divideix la cèl·lula en compartiments funcionals i estructurals, denominats orgànuls. Les procariotes no tenen un sistema endomembranós i així no tenen la majoria dels orgànuls.
El sistema endomembranós també proporciona un sistema de transport per a les molècules mòbils a través de l'interior de la cèl·lula, així com superfícies interactives per a la síntesi de lípids i de proteïnes. Les membranes que componen el sistema endomembranós es construeixen a partir d'una bicapa lipídica, amb les proteïnes unides a cada costat o travessant-les.
Els orgànuls següents són part del sistema endomembranós:
* El reticle endoplasmàtic és un orgànul de síntesi i transport construït com una extensió de la membrana nuclear.
* L'aparell de Golgi actua com el sistema d'empaquetat i de lliurament de molècules.
* Els lisosomes són les unitats "energètiques" de la cèl·lula. Utilitzen enzims que analitzen les macromolècules i també actuen com a sistema de recollida de residus.
* Els vacúols actuen com a unitats de l'emmagatzematge en algunes cèl·lules.
* Les vesícules són petites unitats de transport delimitades per membranes que poden transferir molècules entre diversos compartiments.

## Desenvolupament i formació del sistema d'endomembranes

Aquest sistema comença el reticle endoplasmàtic rugós (RER) que és un conjunt de plecs membranosos que són prolongació de la membrana cel·lular. En ell la principal funció és la síntesi de proteïnes. D'elles algunes s'emmagatzemen per després dur-les a altres orgànuls; i altres es queden adossades al mateix per fer créixer les seves membranes. Arribat a un punt el RER perd els ribosomes i forma túbuls i cisternes membranoses on principalment es formen lípids: el reticle endoplasmàtic llis. S'hi generen unes glàndules que secreten vesícules de transició que es van unint formant el dictiosoma amb forma de mitja lluna. El dictiosoma és la unitat de funcionament de l'aparell de Golgi. El conjunt de dictiosomes d'una cèl·lula forma l'aparell de Golgi. Aquesta estructura finalitza amb unes vesícules de síntesi que són secretades al citoplasma i després donaran lloc als lisosomes, peroxisomes i vacúols.

## Referències

* ↑ Smith, A. L.. Oxford dictionary of biochemistry and molecular biology. Oxford [Oxfordshire]: Oxford University Press, 1997, p. 206. ISBN 0-19-854768-4.
# Sanawitta

Sanawitta era una ciutat hitita situada potser al centre d'Anatòlia. En aquesta ciutat el rei Pusarrumas va designar hereu al seu gendre Labarnas I.
El rei Hattusilis I durant el primer any del seu regnat, va marxar contra Sanawitta i no la va destruir, però va destruir el seu territori. Va deixar tropes d'ocupació a les que va donar ordre d'aprofitar els recursos del territori.

## Referències

* ↑ Beckman, Gary (et al.) (eds.). Hittite studies in honor of Harry A. Hoffner Jr.. Winona Lake, Indiana: Eisenbrauns, 2003, p. 18. ISBN 9781575060798.
* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 103. ISBN 8446011239.
# Vladímir Belski

Vladímir Ivànovitx Belski (en rus, Владимир Иванович Бельский) (Trakai, 2 (14) d'abril de 1866 - Heidelberg, 28 de febrer de 1946) fou un poeta i llibretista rus conegut especialment per les seves col·laboracions amb el compositor N. Rimski-Kórsakov.

## Biografia

Es gradua a les facultats de dret i ciències naturals de la Universitat de Sant Petersburg. Es dedica a la poesia en el seu temps lliure. L'any 1894 coneix el compositor Nikolai Rimski-Kórsakov i l'ajuda a acabar el llibret de l'òpera Sadko. Escriu els llibrets de tres òperes de Rimski-Kórsakov: El conte del tsar Saltan (1900), La llegenda de la ciutat invisible de Kitej (1904) i El gall d'or (1907). És remarcable el seu text per a La llegenda de la ciutat invisible de Kitej, un dels millors llibrets d'òpera segons l'especialista en música russa Richard Taruskin, en el qual Belski utilitza de forma enginyosa un llenguatge volgudament arcaic.
Després de la Revolució Belski emigra, passant la resta de la seva vida a Iugoslàvia i Alemanya.

## Referències

* ↑ Taruskin, Richard «Kitezh: Religious Art of an Atheist». On Russian Music, 2008, pàg. 179-183. DOI: 10.1525/california/9780520249790.003.0015.

## Enllaços externs

* Text (en rus) dels llibrets de Belski
* Òperes amb llibret de Belski
# Ca la Xela

Ca la Xela és una obra del municipi de Porrera (Priorat) inclosa en l'Inventari del Patrimoni Arquitectònic de Catalunya.

## Descripció

Edifici de planta quadrada, bastit de maçoneria i obra, arrebossada i pintat, de planta baixa, dos pisos i golfes i cobert per teulada a dos vessants. A la façana s'obren una porta i una finestra a la planta baixa, tres balcons a cada pis i una galeria de cinc finestres en arc de mig punt emmarcades per una finestra a casa costat. Cal destacar, la portalada de pedra, en arc rebaixat i les inicials "J A" i la data a la clau, així com les baranes de ferro forjat. Una porta oberta en un mur alineat amb la casa dona accés a un pati de la mateixa propietat.

## Història

Edifici pertanyent a la darrera etapa constructiva, anterior a la fil·loxera i de bona qualitat formal. Actualment és utilitzat com a segona residència.

## Referències

* 1 2 «Ca la Xela». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2015].

## Enllaços externs

* «Ca la Xela». Mapa de recursos culturals. Diputació de Tarragona.
# Territori de Jervis Bay

El Territori de Jervis Bay (en anglès, Jervis Bay Territory) és un dels territoris federals d'Austràlia, administrat directament pel govern federal.
L'origen del territori es remunta a 1915, quan fou segregat de l'estat de Nova Gal·les del Sud per a afegir-lo al Territori de la Capital Australiana (TCA), de manera que aquest tingués sortida al mar, encara que no hi ha continuïtat geogràfica entre ambdós territoris. El 1989 es va separar administrativament del TCA, encara que electoralment hi segueix integrat.
El Territori de Jervis Bay ocupa només 67 km$^2$ a la costa del mar de Tasmània, a 150 km a l'est de Canberra. El 90% de la superfície està reconegut actualment com a terra aborigen. La seva població, d'uns 700 habitants, fluctua molt pel fet d'estar relacionada sobretot amb l'Escola de la Marina Australiana, que hi és radicada. La comunitat aborigen és d'unes 200 persones.
# Salangana gegant

La salangana gegant (Hydrochous gigas) és una espècie d'ocell de la família dels apòdids (Apodidae) i única espècie del gènere Hydrochous (Brooke, 1970). Habita els boscos de les muntanyes de la Península Malaia, Sumatra, Java i Bali.

## Referències

* ↑ «Salangana gegant». Cercaterm. TERMCAT, Centre de Terminologia. Rev. 11 octubre 2024(català)
# Sonic the Hedgehog

«Sonic the Hedgehog o Sonic» té aquests significats:
* Sonic (personatge de Sega), personatge de videojocs
* Sonic the Hedgehog (sèrie de videojocs), sèrie de videojocs protagonitzada pel personatge
* Sonic the Hedgehog (videojoc), primer videojoc de la sèrie
* Sonic the Hedgehog (pel·lícula), pel·lícula del 2020 del videojoc
# Issa (nom)

Issa és un nom masculí àrab (àrab: عيسى, ʿĪsà) que es correspon amb el català Jesús entre els musulmans. Si bé Issa és la transcripció normativa en català del nom en àrab clàssic, també se'l pot trobar transcrit Isa, 'Isa... Issa, en concret, és el nom que rep Jesús de Natzaret en l'Alcorà, que hi apareix esmentat en 93 aleies. Els cristians àrabs, però, anomenen a Jesús Yassú, forma usada quasi exclusivament per tal de referir-se a Jesucrist. Com que Issa/Jesús és considerat un important profeta de l'islam, Issa és un nom força usual entre els musulmans, tant arabòfons com no; aquests darrers l'han adaptat a les característiques fòniques i gràfiques de la seva llengua: albanès: Isa; amazic cabilenc: Ɛisa; atjeh: Isa; àzeri: İsa; bosnià: Isa; haussa: Isa; indonesi: Isa; javanès: Isa; kazakh: Иса; kurd: Eso; malai: Isa; mari: Иса; somali: Ciise; suahili: Isa; tadjik: Исо; tàtar: Ğaysa i İsa; turc: İsa; turcman: Isa; txuvaix: Иса; uigur: ئەيسا; uzbek: Iso; wòlof: Iso.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "عيسى". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.

## Vegeu també

* Jesús a l'islam
# Frank Selvy

Frank Selvy (Corbin, 9 de novembre de 1932 - Simpsonville, 13 d'agost de 2024) va ser un exjugador de bàsquet estatunidenc que va jugar durant 9 temporades a l'NBA. Fou el número u del draft de l'NBA del 1954.

## Biografia

Va jugar durant 4 temporades amb els Paladins de la Universitat de Furman, fent una mitjana en les tres últimes de 32,5 punts en 78 partits. Però el fet més destacat de la carrera universitària de Selvy ocorreria en la seva última temporada. Amb la nominació d'All-American a la butxaca i el títol de màxim anotador nacional aconseguit, els seus entrenadors van decidir fer-li un homenatge en l'últim partit de la temporada, disputat el 13 de febrer de 1954 davant Newberry College. Ho van anomenar La Nit de Frank Selvy. El partit va ser el primer a ser televisat en directe a Carolina del Sud, i els entrenadors van donar ordres als seus jugadors de jugar per a ell, amb l'objectiu d'aconseguir el major nombre de punts possibles. Selvy, obligat per les circumstàncies, va anotar 41 de 66 tirs de camp i 18 de 22 tirs lliures, anotant l'últim llançament sobre la botzina des de mig camp per completar 100 punts, convertint-se en l'únic jugador a aconseguir aquesta xifra en un partit de la Divisió I de l'NCAA. Té més mèrit ja que llavors no existia la línia de 3 punts.
Va ser triat en la primera posició del Draft de l'NBA del 1954 pels Baltimore Bullets, que el van traspassar als Milwaukee Hawks, on va realitzar una gran primera temporada, fent una mitjana de 19 punts, 5,5 rebots i 3,5 assistències per partit. L'equip es va traslladar a St. Louis, i va ser llavors quan va haver de fer una pausa en la seva trajectòria professional per incorporar-se a l'Exèrcit dels Estats Units. Va jugar als Minneapolis Lakers, New York Knicks i Syracuse Nationals, per acabar tornant als Lakers la temporada 1959-60, on jugaria les seves últimes 5 temporades abans de retirar-se el 1964 amb 31 anys. Allà hi va coincidir amb jugadors de la talla de Jerry West i Elgin Baylor. Va ser convocat en dues ocasions per l'All-Star Game, els anys 1955 i 1962.
En el total de la seva carrera va fer una mitjana de 10,8 punts i 3,7 rebots per partit.

## Referències

* ↑ Boix, Arnau. «Ha mort Frank Selvy, estrella de bàsquet nord-americana dels anys 50». L'Esportiu, 13-08-2024. [Consulta: 23 agost 2024].
* ↑ TheDraftReview.com Ficha de Selvy en TDR, consultat el gener de 2008
* ↑ ESPN.com Selvy also scored 100 points in a game, consultat el gener de 2008

## Enllaços externs

* Estadístiques de Frank Selvy Arxivat 2012-05-09 a Wayback Machine.
* 50 years since Selvy's 100, USA Today
# Torrent de Can Solei

El Torrent de Can Solei o Torrent del Camí del Cementiri és una riera de la ciutat de Badalona de poc més de 500 m de recorregut. Neix entre el Cementiri Vell i Can Solei, dels quals pren el nom, i discorre íntegrament per terreny urbanitzat, canalitzat i soterrat. Desembocava a la Platja del Pont d'en Botifarreta després de recórrer l'actual carrer de Torrebadal, però actualment no desemboca a la mar sinó que l'aigua és reconduïda per un col·lector interceptor que la porta a la depuradora del Besòs.

## Referències

* ↑ «Torrent de Can Solei». Gran Enciclopèdia Catalana. Barcelona: Grup Enciclopèdia Catalana.
* ↑ «Un recorregut per les rieres i els torrents de Badalona». Tot Badalona, 27-07-2018 [Consulta: 29 abril 2021].
* ↑ «De les rieres a les clavegueres i a la depuradora». Ajuntament de Badalona. Arxivat de l'original el 1 de maig 2021. [Consulta: 1r maig 2021].
# Torrent de Can Feliu (Navès)

El Torrent de Can Feliu és un afluent per la dreta de l'Aigua d'Ora el curs del qual transcorre íntegrament pel terme municipal de Navès.

## Xarxa Hidrogràfica

La xarxa hidrogràfica del Torrent de Can Feliu està integrada per un total de 24 cursos fluvials. D'aquests, 16 són subsidiaris de 1r nivell, 6 ho són de 2n nivell i 1 ho és de 3r nivell. La totalitat de la xarxa suma una longitud de 19.020 m. que transcorren íntegrament pel terme municipal de Navès.
El vessant esquerre és molt més extens que el dret. Està conformat per 18 cursos fluvials i abasten un longitud total d'11.277 m. Els cinc subsidiaris del vessant dret sumen una longitud de 1.163 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Torrent de Coanegra

El Torrent de Coanegra també anomenat Torrent del Freu o torrent d'Orient en el seu curs alt, és un torrent que neix a la vall d'Orient i creua la serra de Tramuntana, unint aquesta vall amb la vall de Coanegra (Santa Maria del Camí).
El seu curs alt recull les aigües del vessant meridional de la serra d'Alfàbia, de la comuna de Bunyola així com dels cims del Castellot i la Talaia de cals Reis. Després de creuar la vall d'Orient, entra en un barranc molt tancat, ple de salts com el del Freu i diferents gorgs de abundant cabal. És per aquest motiu que aquest tram del torrent és força transitat per barranquistes i excursionistes. A prop de son Pou, ja dins el terme de Santa Maria del Camí, el torrent surt del barranc i entra a la vall de coanegra, una vall molt lligada a l'aprofitament hídric de l'aigua del torrent; on històricament s'hi establiren molins d'aigua i horta. Després d'entrar de ple al Raiguer, segueix direcció llebeig tot resseguint l'antiga carretera de Palma a Inca (Ma-13a) i finalment aboca les seves aigües al torrent Gros al Pont d'Inca, després de rècorrer un total de 16 km.

## Referències

* 1 2 J. Barceló; M. Trias. L'illa dels Torrents. Guia Torrentera de Mallorca. 2a, 2019. ISBN 978-84-09-07398-6.
* ↑ Mas, A. B. «Los molinos harineros de Coanegra en los siglos XV y XVI». Bolletí de la Societat Arqueològica Lul· liana: Revista d'estudis històrics, 34, 1973, pàg. 536-556. Arxivat de l'original el 2022-03-08 [Consulta: 8 març 2022].

## Enllaços externs

* Descente-canyon.com (francès)
* Una altra fitxa (castellà)
# Trapped

«Trapped» té aquests significats:
# Togoperla triangulata

Togoperla triangulata és una espècie d'insecte plecòpter pertanyent a la família dels pèrlids que es troba a la Xina, incloent-hi Guangxi.

## Referències

* ↑ Catalogue of Life (anglès)
* ↑ Perlidae Species Listing (anglès)

## Enllaços externs

* Plecoptera Species File (Version 1.1/4.0) (anglès)
# Trigonostigma

Trigonostigma és un gènere de peixos de la família dels ciprínids i de l'ordre dels cipriniformes.

## Taxonomia

* Trigonostigma espei (Meinken, 1967)
* Trigonostigma hengeli (Meinken, 1956)
* Trigonostigma heteromorpha (Duncker, 1904)
* Trigonostigma somphongsi (Meinken, 1958)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Una lliçó particular

Una lliçó particular (títol original en francès: La Leçon particulière) és una pel·lícula francesa dirigida per Michel Boisrond i estrenada el 1968. Ha estat doblada al català.

## Argument

Un alumne en filosofia de l'Institut Henri IV de París té aventures amb noies de la seva edat. Però s'enamorarà d'una jove, l'amant de la qual és un corredor de cotxes. Es deixa seduir, però haurà de renunciar a tornar-la a veure.

## Repartiment

* Nathalie Delon: Frédérique Dampierre
* Renaud Verley: Olivier Fermond
* Robert Hossein: Enrico Fontana
* Bernard el Coq: Jean-Pierre
* Katia Christine: Christine
* Martine Sarcey: La mare d'Olivier
* Nicole Desailly: La consege
* Michel Boisrond: El pare d'Olivier
* Henri Lambert: el motard

## Referències

* ↑ esadir.cat. Una lliço particular. esadir.cat.
* ↑ «Une leçon particulière». The New York Times.

## Enllaços externs

* http://www.unifrance.org/film/1368/la-lecon-particuliere
# Una lágrima

Una lágrima, coneguda popularment per la seva tornada «Una lágrima cayó en la arena», és una cançó en castellà que va popularitzar Peret en publicar-ne una versió adaptada a la rumba catalana. El músic mataroní la va incloure a un EP de 45 rpm i quatre cançons editat per Vergara el 1967. Adapta Me pedías un beso, cançó amb ritme de vals amb música de Genaro Monreal i Manuel Monreal i lletra de Francisco de Val: la cançó de Peret manté bona part de la lletra; la música segueix la melodia original de Monreal, canviant-ne el ritme i amb una tornada de rumba totalment nova.
La cançó va obtenir molta repercussió a finals de la dècada de 1960 i començaments de la de 1970, i fou una de les cançons de l'estiu de 1968. Aquell mateix any, Peret va participar en el Festival MIDEM, celebrat a Canes, amb aquesta cançó i hi va obtenir el primer premi, quan encara no era un cantant conegut a escala internacional. L'EP que incloïa el tema va esdevenir un dels més venuts de 1968.

## Referències

* ↑ «Peret – Una Lagrima / Lo Mato / Gato / Siempre». discogs.com.
* ↑ «Muere el cantante y compositor Peret, padre de la rumba catalana» (en castellà). telemadrid.es. Telemadrid, 27-08-2014.

## Enllaços externs

* Lletra de la cançó al web Calarumba Arxivat 2017-10-23 a Wayback Machine. (castellà)
* Vídeo de Peret interpretant la cançó a TVE el 1968 (castellà)
# Una mare contra George Bush

Una mare contra George Bush (alemany: Rabiye Kurnaz gegen George W. Bush) és una pel·lícula biogràfica alemanya-francesa de 2022 dirigida per Andreas Dresen que es va estrenar al 72è Festival Internacional de Cinema de Berlín el 12 de febrer de 2022. Es basa en la història real de Murat Kurnaz, un jove alemany d'ascendència turca, que va ser detingut il·legalment al centre de detenció de Guantánamo l'any 2001, i la batalla legal de la seva mare pel seu alliberament. S'ha doblat i subtitulat al català.

## Referències

* ↑ «Berlinale Programm 2022». Berlinale, 07-02-2022. [Consulta: 30 abril 2023].
* ↑ Kiang, Jessica «‘Rabiye Kurnaz vs. George W. Bush’ Review: A Real-Life Injustice Remade as Light Comic Drama». , 19-02-2022.
* ↑ Mulvey, Stephen «CIA flights controversy here to stay». BBC News, 16-02-2007.
* ↑ «Rabiye Kurnaz contra George W. Bush». Goita què fan, ara!. [Consulta: 29 maig 2023].
# Sanbolí

Sanbolí (en rus: Санболи) és un poble (un possiólok) del krai de Khabàrovsk, a Rússia, que el 2012 tenia 1.049 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Verdun (Aude)

Verdun de Lauragués (en francès Verdun-en-Lauragais) és un municipi del departament de l'Aude a la regió francesa d'Occitània.